Ennu Rüstern

**Ennu Rüstern** (2. jaanuar 1946 Kareda vald, Järvamaa – 13. mai 2025) oli eesti tehnikateadlane.

Ennu Rüstern oli talupidaja poeg.

## Haridus
Ta lõpetas 1960. aastal Roosna-Alliku 7-klassilise kooli, 1964. aastal Tallinna Polütehnikumi tööstusettevõtete elektriseadmete erialal (*[[cum laude]]*) ning 1970. aastal Tallinna Polütehnilise Instituudi (TPI) elektrotehnika teaduskonna automaatika ja telemehaanika erialal automaatika insenerina (*cum laude*). Aastatel 1972–1975 jätkas ta õpinguid TPI automaatikakateedris, olles aspirantuuris.

Täiendusõppe raames on ta õppinud Lundi Ülikoolis (Rootsi) aastatel 1980–1981, Eesti NSV Teaduste Akadeemia Küberneetika Instituudis 1986, Helsingi Tehnikaülikoolis 1991, Delfti Tehnikaülikoolis (Holland) 1995 ja Oulu Ülikoolis 1997.

Tehnikateaduste kandidaat 1976 (Eesti Teaduste Akadeemia), väitekiri "Исследование алгоритмов аппроксимации и переобразования параметров линейных систем и цепей на ЭВМ".

## Töökäik
TPI/ TTÜ 1969–2016: tootmisprotsesside automatiseerimise probleemlaboratooriumi insener 1969–1972; automaatika kateedri assistent 1976–1977, vanemõpetaja 1977–1979, dotsent 1979–1992, kateedrijuhataja 1991–1992; automaatikainstituudi direktor 1992–2003, automaatjuhtimise ja süsteemianalüüsi aseprofessor ja õppetooli juhataja 1992–1997; automaatjuhtimise ja süsteemianalüüsi professor ja õppetooli juhataja 1997–2015; infotehnoloogia teaduskonna õppeprodekaan 2001–2003, dekaan 2003–2013; emeriitprofessor 2016. aastast.

Volitatud elektriinsener (Chartered Electrical Engineer) 1992.

## Teadustöö põhisuunad
Dünaamiliste süsteemide juhtimise ja modelleerimise meetodid; robustne juhtimine, hägusjuhtimine, robustsed meetodid ja algoritmid süsteemide juhtimiseks; keerukate süsteemide juhtimise robustsed meetodid; tehisnärvivõrkude rakendused juhtimisülesannete lahendamisel: integreeritud lähenemine.

## Teoseid
* Fuzzy logic in control: truck backer-upper problem revisited (kaasautor Andri Riid). // Proc. of the 2001 IEEE Inte. Conf. on Fuzzy Systems. Melbourne (2001) 3
* Robust controller design by quadradic programming (kaasautor Ülo Nurges). // Proc. of the 2001 IEEE Int. Conf. on Control Applications. Pretoria 2001
* Simulation of two-rate adaptive neural network and fuzzy logic hybrid control for stochastic model of an experimental aircraft (kaasautorid Igor Astrov, Andrus Pedai). // Proc. of the Canadian Conf. on Electrical and Computer Eng. Niagara Falls, Ontario, Canada 1 (2004)
* Simulation of two-rate adaptive hybrid control with neural and neuro-fuzzzy networks for stochastic model of an missile autopilot (kaasautorid Igor Astrov, Andrus Pedai). // Proc. of the 5th World Congress on Intelligent Control and Automation. Hangzhou, China 3 (2004)
* New stability conditions for discete polynomials (kaasautor Ülo Nurges). // Proc. of the Am. Control Conf. Portland 2005

## Teadusorganisatoorne ja -administratiivne tegevus
TTÜ nõukogu liige 1999–2013; TTÜ nõukogu juhataja asetäitja 2000–2002; TTÜ nõukogu õppekomisjoni esimees 2005–2013; TTÜ infotehnoloogia teaduskonna õppekavakomisjoni esimees 2001–2013; Eesti Kõrghariduse Hindamisnõukogu liige 2001–2006; SA Eesti Teadusfondi tehnikateaduste ekspertkomisjoni liige 2000–2003.

Eesti Süsteemiinseneride Seltsi asutajaliige; Inseneride ja Tehnoloogia Assotsiatsiooni (IEE/IET, The Institution of Electrical Engineers/The Institution of Engineering and Technology) liige 1992. aastast; Elektri- ja Elektroonikainseneride Ühingu (IEEE, The Institute of Electrical and Electronics Engineers) liige 1995. aastast.

## Tunnustus
* Medal Mente et Manu 1970, 1996
* TTÜ aasta õppejõud 2004
* Valgetähe IV klassi teenetemärk 2006

## Harrastused
Tervisesport, fotograafia, arvutid, matemaatika; õppeprotsessid ja -kavad, eesmärkide saavutamine, mõjutamine võimuta.

## Viited

## Kirjandus
* Tallinna Polütehniline Instituut 1936–1986. Tallinn 1986. Lk 314, 317, 459
* Tallinna Tehnikaülikooli professorid läbi aegade. Tallinn 2008. Lk 369–370

## Välislingid
*